NOVA MODIFICACIÓN DO CALENDARIO FISCAL ANO 2020
OUTRAS ENTIDADES —  — Consorcio para a Xestión do Ciclo Urbano da Auga do Louro (Outros documentos, notificacións e informacións públicas, 04/05/2020)

Pola Presidencia do Consorcio, en virtude das competencias delegadas polo Comité Directivo do Consorcio de Augas do Louro (BOPDEPO núm.128/05-07-2019), aprobouse a NOVA MODIFICACION DE CALENDARIO FISCAL 2020 E MEDIDAS EXTRAORDINARIAS EN MATERIA TRIBUTARIA TRAS A DECLARACIÓN DO ESTADO DE ALARMA COMO CONSECUENCIA DO VIRUS COVID-19. EXPEDIENTE.—09/2020 En data 27.03.2020 ditase resolución da Presidencia do Consorcio de Augas do Louro núm.2020-0046, pola que se resolve o que na súa parte dispositiva di: “Primeiro.— A ampliación automática do período voluntario de pago de todas as liquidacións emitidas e notificadas cuxo prazo en período voluntario se amplía ao 30 de abril. Este prazo é susceptible de ampliación no caso de prórroga do estado de alarma. Elo conlevará a rexeneración automática de todas as cartas de pago emitidas con nova data de vencemento de 30 de abril, conforme ao disposto no artigo 33 do RDLei 8/2020. Segundo.— A suspensión da emisión de notificacións mentres dure o estado de alarma. Terceiro.— A modificación do calendario fiscal do exercicio 2020 aprobado por resolución da presidencia de data 14 de xaneiro de 2020 (resolución nº 2020-001) e publicado no BOP nº 19 de data 29/01/2020, de xeito que quede nos seguintes prazos en período voluntario así como a data de cargo en conta: Cuarto.— Proceder á difusión desta modificación do calendario fiscal do ano 2020 mediante a súa publicación no Boletín Oficial da Provincia de Pontevedra, no taboleiro de anuncios da sede electrónica do Consorcio, así como nos taboleiros de anuncios das oficinas dos concellos consorciados, remitindo ademáis nota de prensa aos medios de comunicación de maior difusión para xeral coñecemento dos particulares.” En data 08.04.2020, publicase o anuncio de devandita resolución no Boletín Oficial da Provincia de Pontevedra (BOPDEPO núm.68). Considerando o Real Decreto-lei 15/2020, de 21 de abril, de medidas urxentes complementarias para apoiar a economía e o emprego, publicado no BOE núm.112 de 22 de abril de 2020, que na súa Disposición adicional primera literalmente di: “Disposición adicional primera. Extensión de los plazos de vigencia de determinadas disposiciones tributarias del Real Decreto-ley 8/2020, de 17 de marzo, de medidas urgentes extraordinarias para hacer frente al impacto económico y social del COVID-19, y del Real Decreto-ley 11/2020, de 31 de marzo, por el que se adoptan medidas urgentes complementarias en el ámbito social y económico para hacer frente al COVID-19. Las referencias temporales efectuadas a los días 30 de abril y 20 de mayo de 2020 en el artículo 33 del Real Decreto-ley 8/2020, de 17 de marzo, de medidas urgentes extraordinarias para hacer frente al impacto económico y social del COVID-19, y en las disposiciones adicionales octava y novena del Real Decreto-ley 11/2020, de 31 de marzo, por el que se adoptan medidas urgentes complementarias en el ámbito social y económico para hacer frente al COVID-19, se entenderán realizadas al día 30 de mayo de 2020.” Considerando que á vista do anterior, é necesario ditar resolución pola Presidencia deste Consorcio coa finalidade de establecer o alcance das medidas a adoptar en relación aos procedementos tributarios e recadatorios polos que se ven afectados os beneficiarios das taxas que xestiona este Consorcio. Visto o informe-proposta emitido en data 24 de abril de 2020 pola Xerencia do Consorcio, de medidas extraordinarias en materia tributaria tras a declaración do estado de alarma como consecuencia do virus COVID-19. De acordo co anterior e de conformidade coas competencias exercidas por delegación, e demais que lle atribúe o artigo 21 dos estatutos do Consorcio, esta presidencia, Modificar a Resolución da Presidencia núm.2020-0046, de data 27.03.2020, relativa á modificación de calendario fiscal 2020 e medidas extraordinarias en materia tributaria tras a declaración do estado de alarma como consecuencia do virus COVID-19, que foi publicado no BOPDEPO nº 68 de data 08/04/2020, de xeito que quede como segue: Primeiro.— A ampliación automática do período voluntario de pago de todas as liquidacións emitidas e notificadas cuxo prazo en período voluntario se amplía ata o día 30 de maio de 2020. Este prazo é susceptible de ampliación no caso de prórroga do estado de alarma. Elo conlevará a rexeneración automática de todas as cartas de pago emitidas con nova data de vencemento de 30 de maio de 2020, conforme ao disposto na disposición adicional primeira do Real Decreto-lei 15/2020. Segundo.— A suspensión da emisión de notificacións mentres dure o estado de alarma. Terceiro.— Establecer o Calendario fiscal do exercicio 2020 nos seguintes prazos en período voluntario así como a data de cargo en conta: Cuarto.— Publicar a presente resolución no Boletín Oficial da Provincia de Pontevedra, no taboleiro de anuncios da sede electrónica do Consorcio, así como nos taboleiros de anuncios das oficinas dos concellos consorciados, remitindo ademais nota de prensa aos medios de comunicación de maior difusión para xeral coñecemento dos particulares. DOCUMENTO ASINADO DIXITALMENTE Á MARXE